CELEX: 62021TN0761
Language: el
Date: 2021-12-06 00:00:00
Title: Υπόθεση T-761/21: Προσφυγή της 6ης Δεκεμβρίου 2021 — Courtois κ.λπ. κατά Επιτροπής

31.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/38
            
         
      Προσφυγή της 6ης Δεκεμβρίου 2021 — Courtois κ.λπ. κατά Επιτροπής
      (Υπόθεση T-761/21)
      (2022/C 51/51)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Fabien Courtois (Rueil-Malmaison, Γαλλία) και 2088 λοιποί προσφεύγοντες (εκπρόσωπος: A. Durand, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να κρίνει τα αιτήματα των προσφευγόντων παραδεκτά και βάσιμα·
               
            
                  —
               
               
                  να ακυρώσει τη σιωπηρή απορριπτική απόφαση της 24ης Σεπτεμβρίου 2021 η οποία προέκυψε από την απουσία απάντησης στην επιβεβαιωτική αίτηση που υπέβαλαν οι προσφεύγοντες στις 13 Αυγούστου 2021·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγοντες προβάλλουν δύο λόγους ακυρώσεως.
      
                  1.
               
               
                  Ο πρώτος λόγος αφορά το παραδεκτό της προσφυγής. Οι προσφεύγοντες υποστηρίζουν, συναφώς, ότι νομιμοποιούνται ενεργητικώς ως αιτούντες που έχουν το δικαίωμα να ασκήσουν προσφυγή κατά την έννοια του άρθρου 8, παράγραφος 3, του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (1) (στο εξής: κανονισμός 1049/2001), και ως αποδέκτες της προσβαλλόμενης πράξης κατά την έννοια του άρθρου 263, τέταρτο εδάφιο, ΣΛΕΕ. Οι προσφεύγοντες αναφέρουν, επιπλέον, ότι έχουν έννομο συμφέρον το οποίο απορρέει από το γεγονός ότι η Επιτροπή αρνήθηκε, με τη σιωπηρή απορριπτική απόφαση της 24ης Σεπτεμβρίου 2021, να τους παράσχει πρόσβαση στα έγγραφα και από το γεγονός ότι η προσβαλλόμενη απόφαση θίγει τα θεμελιώδη δικαιώματά τους.
               
            
                  2.
               
               
                  Ο δεύτερος λόγος αφορά την εσωτερική νομιμότητα της απόφασης της Επιτροπής. Οι προσφεύγοντες υποστηρίζουν ότι η Επιτροπή προσέβαλε το δικαίωμα των προσφευγόντων για πρόσβαση στα έγγραφα, καθόσον στηρίχθηκε σε ελλιπή και εσφαλμένη αιτιολογία. Οι προσφεύγοντες προσθέτουν ότι επικαλούνται υπερισχύοντα δημόσια συμφέροντα τα οποία δικαιολογούν την πρόσβαση στα έγγραφα. Τέλος, οι προσφεύγοντες φρονούν ότι η Επιτροπή παραβίασε την αρχή της αναλογικότητας καθόσον υπερέβη το μέτρο που ήταν αναγκαίο για την επίτευξη των σκοπών της.
               
            
         (1)  ΕΕ 2021, L 145, σ. 43.